**IEPIRKUMA**

**“Fiziskās apsardzes pakalpojumu sniegšana Daugavpils pilsētas pašvaldības organizētajos pasākumos”**

**identifikācijas Nr.DPD 2016/95**

**NOLIKUMA SKAIDROJUMI NR.2**

Daugavpils pilsētas domes iepirkuma komisija (turpmāk – Iepirkuma komisija) 2016.gada 19.maija sēdē (protokols Nr.3) ir izskatījusi ieinteresētā pretendenta uz e-pastu nosūtīto vēstuli ar uzdoto jautājumu uz kuru Iepirkuma komisija sniedz sekojošu atbildi.

**Jautājums:**

Saskaņā ar Apsardzes darbības likuma 4.p. 6. d. ir atļauts pildīt apsardzes darbinieka pienākumus personai kurai nav apsardzes sertifikāta, mācību prakses praktikantam, kurš akreditētā izglītības iestādē apgūst apsardzes sertifikāta saņemšanai nepieciešamo apmācību,  apsardzes darbinieka vadībā. Tādējādi lūdzam Jūs atbildēt uz sekojošu jautājumu: Vai apsardzes sabiedrībai saskaņā ar līguma nosacījumiem būs atļauts piesaistīt praktikantus (protams pieredzējoša apsarga vadībā un uzraudzībā) līguma saistību pildīšanai.

**Atbilde:**

Praksē ir atzīts, ka pasūtītājam ir ekskluzīva kompetence noteikt, kādas konkrētas prasības iepirkuma dokumentācijā ir izvirzāmas attiecībā uz pretendenta kvalifikāciju, piedāvājuma saturu vai iepirkuma rezultātā noslēdzamā iepirkuma līguma izpildi. Līdz ar to pasūtītājs ir tiesīgs noteikt tādas prasības, kas tā ieskatā ir atbilstošas konkrētā iepirkuma priekšmeta specifikai.

Saskaņā ar iepirkuma nolikuma 34.4.apakšpunktu pretendents spēj nodrošināt atbilstoša skaita fiziskās apsardzes darbinieku piesaisti līguma izpildei, kuri ir sertificēti sniegt apsardzes pakalpojumus saskaņā ar Apsardzes darbības likumu un Ministru kabineta 2014.gada 02.decembra noteikumiem Nr.742 “Apsardzes sertifikātu izsniegšanas noteikumi”.

Iepirkuma priekšmets ir fiziskās apsardzes pakalpojumu sniegšana Daugavpils pilsētas pašvaldības organizētajos pasākumos. Minētie pasākumi būs publiski pasākumi, kas notiks publiskās vietās un kuros piedalīsies liels skaits cilvēku. Līdz ar to pasūtītājs kā publisko pasākumu organizētājs ir atbildīgs par sabiedriskās drošības nodrošināšanu iepriekšminētajos pasākumos.

Ņemot vērā iepriekšminēto, pretendentam ir pienākums līguma izpildē piesaistīt sertificētus apsardzes darbiniekus, lai varētu nodrošināt sabiedrisko kārtību pasūtītāja organizētajos publiskajos pasākumos.

Iepirkuma komisijas priekšsēdētāja *(personiskais paraksts)* J.Kornutjaka